ב-18 בספטמבר 1997 התקיימה בנמל הופעה של להקת U2, שהייתה חלק מסיור ההופעות שלה באותה שנה, שנקרא פופ מארט. קהל של 70,000 איש השתתפו בהופעה.
בלטונקנשה
בלטונקנשה (בהונגרית: Balatonkenese) היא עיירת נופש ודייג במחוז וספרם שבמרכז הונגריה.
בשנת 2014 התפצל מהעיר הכפר בלטונאקרטיה וקיבל עצמאות.
קהילה יהודית.
בבלטונקנשה חיו יהודים בתקופות זמן שונות. במקום היה בית קברות יהודי שנהרס ונעלם
פורמט BED
פורמט BED (ראשי תיבות של Browser Extensible Data) הוא מונח בביואינפורמטיקה המתאר פורמט של קובץ טקסט שמשמש לאחסון מידע גנומי כקואורדינטות ובנוסף מאחסן מידע מאנוטציית DNA. הפורמט מציג את המידע כעמודות המופרדות על ידי רווח או טאב, כאשר כל עמודה מכילה מידע שונה. פורמט BED פותח במהלך פרויקט גנום האדם ולאחר מכן אומץ לשימוש על ידי פרויקטים נוספים. כתוצאה משימוש נרחב בפורמט BED בעולם הביואינפורמטיקה, פורמט זה הפך לסטנדרט.
אחד היתרונות העיקריים של פורמט BED הוא הצגת המידע הגנומי כקואורדינטות במקום הצגת המידע כרצף נוקלאוטידים. אופן הצגה זה מקל על קריאת וניתוח המידע בשפת תסריט כגון: Python, Ruby, Perl ובכלים מיוחדים כמו BEDTools.
היסטוריה.
בסוף המאה העשרים הופיעו הפרויקטים הראשונים לריצוף הגנום המלא. בין הפרויקטים הללו, פרויקט הגנום האנושי היה הבולט ביותר באותה תקופה, מטרתו הייתה לרצף לראשונה גנום של כמה ג'יגה-בסיסים. עם יצירת רצף הגנום, נדרש ממרכזי הריצוף לפתח כלים לעיבוד הנתונים וניתוח אוטומטי שלהם. עקב דרישה זאת, פורמטים רבים נוצרו כגון: FASTQ, GTF&amp;GFF, BED.
תבנית קובץ BED.
לקובץ BED אין מפרט ספציפי, עם זאת התיאור שמספק דפדפן הגנום UCSC נמצא בשימוש רחב.
לקובץ BED קיימות לפחות 3 עמודות, אליהן ניתן להוסיף עוד 9 עמודות (סה"כ 12 עמודות).
שלוש עמודות החובה הן:
Chromosome – מספר הכרומוזום בו נמצא מקטע ה-DNA שרוצף. לרוב ניתן יהיה למצוא את התבנית הבאה: המילה ch ולאחר מכן מספר הכרומוזום הרלוונטי.
Start position – נקודת ההתחלה של הרצף.
End position – נקודת הסיום של הרצף.
תשע העמודות הנוספות מספקות מידע נוסף על הרצף. בין העמודות יש להפריד בין רווחים או טאב. כמו כן, כל שורה בקובץ חייבת להכיל את אותו מספר עמודות.
דוגמאות.
קובץ BED בפורמט מינימלי:
קובץ BED עם 9 עמודות:
סיומות הקובץ.
קובץ מפורמט BED נשמר לרוב בסיומת "bed.".
לעיתים מוסיפים את מספר העמודות בסיום הקובץ. לדוגמה: הפורמט המינימלי בעל 3 עמודות יסתיים ב"bed3.", פורמט עם 6 עמודות יסתיים ב"bed6.".
A Very Kacey Christmas
A Very Kacey Christmas הוא אלבום חג המולד הראשון שהקליטה הזמרת-יוצרת האמריקאית קייסי מאסגרייבס. האלבום יצא לאור ב-28 באוקטובר 2016, לכבוד חג המולד, תוך שבמהלכו הקליטה מאסגרייבס שירים ידועים כמו "" ו-"Have Yourself a Merry Little Christmas".
האלבום הגיע למקום התשיעי במצעד אלבומי החג.
רוד פראדו
#הפניה רוד פאראדו
A Very Trainor Christmas
A Very Trainor Christmas הוא אלבום חג המולד הראשון של הזמרת האמריקאית מייגן טריינור, ואלבום האולפן השביעי שלה. האלבום יצא לאור ב-30 באוקטובר 2020 דרך חברת התקליטים אפיק רקורדס וחברת התקליטים של טריינור, Honest OG Recordings. האלבום כולל גרסאות כיסוי לשירי חג המולד יחד עם שישה שירים מקוריים של טריינור.
ריף פרץ
ריף פרץ (נולד ב-25 בפברואר 1991) הוא כדורגלן ישראלי, המשחק בקבוצת שמשון תל אביב.
קריירה.
פרץ הצטרף למחלקת הנוער של מכבי תל אביב ב-2006. ב-15 באוגוסט 2009 ערך את הופעת הבכורה בקבוצה הבוגרת, כאשר שותף במשחק גביע הטוטו נגד הפועל רמת גן. בעונת 2010/2011 הופיע ב-8 משחקי ליגת העל במקביל ל-18 הופעות בליגת העל לנוער, וזכה עם קבוצת הנוער בדאבל בעונה זו.
ב-2012 עבר פציעה ברצועה הצולבת הקדמית במהלך משחק אימון של הנבחרת הצעירה, והוא חזר לשחק באפריל 2013 ושותף במספר משחקים עד שנפצע שוב. בנובמבר 2013 חזר לשחק והשתתף במספר משחקי מכבי תל אביב, עד שבפברואר 2014 הושאל לעירוני ניר רמת השרון. ביולי 2014 הושאל להפועל פתח תקווה, ובפברואר 2015 הושאל להפועל רמת גן עד סוף העונה.
ב-2016 שוחרר פרץ ממכבי תל אביב וחתם בהוד השרון מליגה א'. בנובמבר 2017 חתם בשמשון תל אביב מליגה ב'.
משפחה.
פרץ הוא בנו של כדורגלן העבר יעקב פרץ ואחיו של הכדורגלן דור פרץ.
הרי דנפלד
הרי דנפלד (באנגלית: Denfeld Mountains) הם קבוצה של הרים ברכסי פורד, בארץ מרי בירד, שבאנטארקטיקה.
ההרים מצויים בין קרחון עמק קרוואס, לבין קרחון ארתור.
שיא גובהם של הרי דנפלד 577 מטרים מעל פני הים; והם ההר ה-4,973 בגובהו באנטארקטיקה.
היסטוריה.
גילוי ומיפוי ההרים.
ההרים נחקרו על ידי משלחות בירד לחקר אנטארקטיקה (שחקרו את אנטארקטיקה בשנים 1928 -1930 ו- 1933- 1935) וכן על ידי השירות האנטארקטי של ארצות הברית (שחקר את אנטארקטיקה בין השנים 1939 -1941), כל משלחות אלה - בפיקודו של אדמירל אחורי ריצ'רד בירד.
מקור השם.
ההרים נקראו על שמו של אדמירל לואיס אי. דנפלד (Louis E. Denfeld), שכיהן כראש מחלקת המבצעים הימיים של צי ארצות הברית, וחבר של המטות המשולבים של ארצות הברית (בשנים 1947–1949), אשר סייע בתכנון וארגון של מבצע קפיצה לגובה (שנערך בין השנים 1946–1947) בפיקודו של ריצ'רד בירד).
לקריאה נוספת.
• C.J. Adams (1987), Geochronology of granite terranes in the Ford Ranges, Marie Byrd Land, West Antarctica, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193
• New Zealand Journal of Geology and Geophysics, Feb 1958 P 61
בלטונפקאיאר
בלטונפקאיאר (בהונגרית: Balatonfőkajár) הוא כפר במחוז וספרם שבמרכז הונגריה.
כמו כפרים רבים באירופה גם בבלטונפקאיאר מספר התושבים נמצא בירידה. כך, בשנת 1990 חיו בכפר 1,453 תושבים, ובשנת 2020 רק 1,328 תושבים.
יהודי בלטונפקאיאר.
בבלטונפקאיאר חיו יהודים בתקופות זמן שונות.
The Kacey Musgraves Christmas Show (אלבום)
The Kacey Musgraves Christmas Show הוא אלבום חג המולד השני והפסקול הראשון שהקליטה הזמרת-יוצרת האמריקאית קייסי מאסגרייבס. הוא יצא לאור ב-28 בנובמבר 2019, לכבוד חג המולד, תוך שבמהלכו הקליטה מאסגרייבס שירים ידועים כמו "Rockin' Around the Christmas Tree" ו-"Present Without a Bow".
האלבום הגיע למקום התשיעי במצעד אלבומי החג.
רקע.
הפסקול הוקלט בשנת 2019 ויצא לאור בנובמבר באותה השנה לכבוד חג המולד, תוך שהיה לפסקול הרשמי של הספיישטל הטלוויזיוני "The Kacey Musgraves Christmas Show", אותו הנחתה מאסגרייבס ב-28 בנובמבר 2019. במהלך הספיישל הטלוויזיוני, אירחה ידוענים כמו קנדל ג'נר, טרוי סיון וקמילה קביו.
כלפי הפסקול הופנו ביקורות חיוביות הן מטעם AllMusic, והן מטעם "American Songwriter".
קרחון עמק
סעדיה הלוי אשכנזי
רבי סעדיה הלוי אשכנזי (נולד בא' בכסלו ה'תקט"ו, נובמבר 1754) המכונה מירקאדו היה פוסק הלכה, ומרבני העיר איזמיר שבטורקיה.
קורות חייו.
נולד בא' בכסלו ה'תקט"ו באיזמיר. בבר המצווה שלו נשא נאום שהפליא את שומעיו בגדולתו כבר בגיל זה. בבחרותו למד אצל הרב אלישע שוחמי.
בי"א באייר ה'תקנ"ג נפטרה רעייתו בגיל צעיר, ובהספד לה כתב "שבחיים חיותה לא הפילה דבר מדברי ארצה, ומכל שכן עכשיו שמתה בעווה"ר, שבודאי אני חייב להתעסק בהספדה, לספוד לצרה ולבכותה, וכן לעשות השתדלות כדי לקבור אותה בקבר טוב ולעשות כל דצריך לפי הכבוד".
תאריך פטירתו לא ידוע, אך ידוע שנפטר קודם שנת ה'תר"א, בה יצא ספרו.
בתו רחל מזל-טוב נישאה לרבי רחמים נסים יצחק פלאג'י, בנו של רבי חיים פלאג'י. בין המחותנים היה קשר רב שנים, והרב פלאג'י הביאו רבות בספריו. ציטוט מעניין שמביא בשמו הרב פלאג'י "ובכתבי הקודש להרב סעדיה הלוי ז"ל בעל ס' נוה צדק, נמצא כתוב דיש להיזהר שלא לעשות זיווג עם אשתו בלילה שנולד הנביא שלהם דקורין לא כן תדפנו רוח, כי הזמן גרמא שיוליד בן פריץ. וגילה הרב בעש"ט זיע"א דמשומדים שיש בעולם הן הם שיצאו מזיווג אותה הלילה".
ספריו.
בשנת ה'תר"א 1840 יצא לאור ספרו נווה צדק על יד החזקה לרמב"ם ובסופו לקט חידושים ודרשות, בהשתדלות בנו אברהם חיים אשר נודע כמומחה לענייני טריפות.
בשנת 1959 יצא לאור בסלוניקי ספר "שפתי רננות" ובו שירות ותשבחות מאת רבי סעדיה הלוי אשכנזי.
השקפתו.
האמין בלימוד תורה לצד עיסוק במלאכה, ולא רצה ליהנות מכתרה של תורה. וכן כותב בהקדמתו לספרו "שלש שעות ראשונות ביום יצא אדם לפעולתו ולעבודתו, ואחרי כן עלה אל ביתו יושב ודן בעומקא של הלכה".
לידה מוקדמת
לידה מוקדמת (באנגלית: Preterm birth) היא לידה המתרחשת לפני שבוע 37 להיריון. לידה מוקדמת היא הסיבה העיקרית, מלבד מומים מולדים, לתחלואה ולתמותה של עוברים ופגים.
לידה מוקדמת טבעית יכולה להתרחש בשל סיבות שונות, ביניהן סיבוכי היריון, רפואיים או כירורגיים. עם זאת, בהריונות מרובי עוברים קיים סיכוי רב יותר ללידה מוקדמת: בלידות תאומים למשל, יש סבירות של יותר מ-50% שהלידה תתרחש לפני שבוע 37 להיריון.
סימנים וסימפטומים.